ai4bharat/Pralekha huggingface dataset:
শিল্পওবাণিজ্যমন্ত্রক
আত্মনির্ভর ভারত আসলে দেশের দরজা খুলে দেওয়ার উদ্যোগ যাতে বিশ্বের সঙ্গে শক্তিশালী, সমান, সুষ্ঠু ও পরিপূরকভাবে ভারত যুক্ত হতে পারে : শ্রী পীযূষ গোয়েল
নয়াদিল্লী, ২৮ নভেম্বর, ২০২০
কেন্দ্রীয় বাণিজ্য ও শিল্প, রেল, উপভোক্তা বিষয়ক, খাদ্য ও গণবন্টন মন্ত্রী শ্রী পীযুষ গোয়েল বলেছেন আত্মনির্ভর ভারত আসলে দেশের দরজা খুলে দেওয়ার উদ্যোগ যাতে বিশ্বের সঙ্গে শক্তিশালী, সম, সুষ্ঠু ও পরিপূরকভাবে ভারত যুক্ত হতে পারে । স্বরাজ্য ম্যাগাজিন আয়োজিত একটি অনুষ্ঠানে মন্ত্রী বক্তব্য রাখছিলেন। আত্মনির্ভর ভারতের লক্ষ্য ও দর্শন- শীর্ষক এই আলোচনায় শ্রী গোয়েল বলেছেন ভারতের ক্ষমতা অর্জন করার জন্য উদ্যোগী হতে হবে যাতে আমরা দেশে, বিদেশ থেকে প্রাপ্ত অভিজ্ঞতা প্রয়োগ করতে পারি। বিদেশের সেরা প্রযুক্তি, মূলধন, দক্ষতা, উচ্চমানের শিক্ষা ও স্বাস্থ্য পরিষেবা ভারতে নিয়ে আসতে পারি। আত্মনির্ভরতার জন্য প্রযুক্তির গুরুত্বপূর্ণ ভূমিকা রয়েছে। আর তাই প্রযুক্তির ব্যবস্থার প্রসারে নতুন উদ্যোগকে এবং শিল্প সংস্থাগুলিকে সাহায্য করার জন্য সরকার উদ্যোগী হয়েছে।
শ্রী গোয়েল জানিয়েছেন, যদি আমরা প্রধানমন্ত্রী শ্রী নরেন্দ্র মোদীর স্থানীয় পণ্য কেনার বিষয়ে ‘ভোকাল ফর লোকাল’ নীতি মেনে চলতে পারি তাহলেই আত্মনির্ভর ভারতের স্বপ্নপূরণ হবে। জনসাধারণের অংশগ্রহণের মধ্যে দিয়ে আত্মনির্ভর ভারতের পথে এগোন যাবে। এই পথ অনুসরণ করে আর্থিকভাবে শক্তিশালী হয়ে ওঠা সম্ভব। মন্ত্রী বলেছেন, আত্মনির্ভর ব্যক্তি, আত্মনির্ভর সমাজ, আত্মনির্ভর জাতির প্রতি গুরুত্ব দিলেই এক্ষেত্রে সাফল্য আসবে।
শ্রী গোয়েল বলেছেন, আমরা সেইসব দেশের সঙ্গে মুক্ত বাণিজ্য চুক্তি মেনে চলবো, যাদের সঙ্গে আমাদের স্বচ্ছভাবে ব্যবসা-বাণিজ্য করার সুযোগ রয়েছে। যাদের থেকে কিছু পণ্য সংগ্রহ করলে দেশ শক্তিশালী হবে। মুক্ত বাণিজ্য চুক্তি, উন্নত রাষ্ট্রগুলির সঙ্গে করা উচিত যারা ভারতের বিরাট বাজারের দিতে তাকিয়ে রয়েছেন, কিন্তু তাদের জন্য আমাদের দরজা যখন খুলবো তখন ওই দেশগুলিকে উন্নত প্রযুক্তি দিতে হবে। আরসিইপি-তে ভারতের যোগদান না করার কারণ হল এই গোষ্ঠীর কয়েকটি রাষ্ট্র গণতান্ত্রিক ব্যবস্থা মেনে চলেনা এবং তাদের ব্যবসা-বাণিজ্যের নীতিটিও স্বচ্ছ নয়।
শ্রী গোয়েল বলেছেন, প্রধানমন্ত্রী চান, ভারত আন্তর্জাতিক ক্ষেত্রে প্রাণবন্ত সরবরাহ শৃঙ্খলে গুরুত্বপূর্ণ অংশীদার হয়ে উঠুক। ভারত হবে বিশ্বস্ত অংশীদার যেখানে সম-ভাবাপন্ন রাষ্ট্রগুলি তাদের ব্যবসা-বাণিজ্যের প্রসার ঘটাতে পারবে এবং তাদের পণ্য উৎপাদন ও পরিষেবার জন্য বিকল্পের সন্ধান পাবে।
মন্ত্রী বলেছেন, উৎপাদনে ক্ষেত্রে আমরা উচ্চ গুণমানের দিকে তাকিয়ে রয়েছি। ভারতের ভবিষ্যৎ উৎপাদন শিল্পের গুণমান এবং উৎপাদনের পরিমাণ দুটিতেই শ্রেষ্ঠ হতে হবে। তিনি বলেছেন, উৎপাদনের সঙ্গে উৎসাহের বিষয়টির সুযোগ আরও ১০টি ক্ষেত্রে দেওয়ার ফলে ৩ কোটি মানুষের কর্মসংস্থান হবে এবং শিল্পোদ্যোগীদের সুবিধা হবে।
কৃষকদের প্রসঙ্গে বলতে গিয়ে মন্ত্রী বলেছেন আমরা এখন দেশ গঠন করছি এবং দেশের যে কোন প্রান্তে আমাদের কৃষকরা তাঁদের উৎপাদিত পণ্য বিক্রি করতে পারবেন এবং লাভবান হবেন। আমাদের কৃষক বন্ধুরা দেশকে খাদ্যশস্যে স্বয়ংসম্পূর্ণ করেছেন। আমরা এখন তাঁদের শক্তিশালী করার জন্য উদ্যোগী হয়েছি।
শ্রী গোয়েল ভারতীয় রেলের প্রসঙ্গে বলেছেন, পরবর্তী পর্যায়ের উন্নয়নের দিকে এখন পরিকল্পনা করা হচ্ছে। রেলের চাহিদা মেটাতে আরও বেশি করে ভারতীয় সরবরাহকারীদের সুযোগ দেওয়া হচ্ছে। আজ ভারতীয় রেল মাত্র ২ শতাংশ জিনিস বিদেশ থেকে সংগ্রহ করে। আমরা এখন সেই জিনিসগুলিও দেশের প্রতিষ্ঠানগুলির থেকে সংগ্রহ করতে চাইছি। ২০২৩ সালের মধ্যে রেলের বৈদ্যুতিকিকরণের কাজ সম্পূর্ণ হবে। ২০৩০ সালের মধ্যে রেলকে কার্বন নিঃসরণ মুক্ত করা জন্য ২০ গিগাওয়াট পূর্ননবীকরণযোগ্য বিদ্যুৎ উৎপাদনের পরিকল্পনা করা হয়েছে।
রাষ্ট্রপতিরসচিবালয়
রাষ্ট্রপতি পশ্চিমবঙ্গের তৃতীয় জাতীয় জলশক্তি পুরস্কার প্রাপকদের হাতে পুরস্কার তুলে দিয়েছেন
কলকাতা, ২৯ মার্চ, ২০২২
রাষ্ট্রপতি শ্রী রামনাথ কোবিন্দ আজ নতুন দিল্লীতে তৃতীয় জাতীয় জলশক্তি পুরস্কার প্রদান করেছেন। ওই একই অনুষ্ঠানে তিনি জলশক্তি অভিযান : বৃষ্টির জল ধরুন কর্মসূচী ২০২২এর সূচনা করেছেন।
১১টি বিভিন্ন বিভাগে শ্রেষ্ঠত্বের নিরিখে রাজ্য, জেলা, গ্রাম পঞ্চায়েত, পুরসভা, মুদ্রণ ও বৈদ্যুতিন মাধ্যম, বিদ্যালয়, ক্যাম্পাসে ব্যবহারের জন্য প্রতিষ্ঠান ও ধর্মীয় সংগঠন, শিল্প, অসরকারি সংগঠন, কর্পোরেট সামাজিক দায়বদ্ধতার নিরিখে শিল্প সংস্থাগুলিকে মোট ৫৭টি পুরস্কার দেওয়া হয়েছে। পশ্চিমবঙ্গের হুগলীর পাঁচগাছিয়া জল ব্যবহারকারী সংগঠন, পুরুলিয়ার হাতিনাড়া চম্পা এবং আমতোড় মিনি রিভার লিফ্ট ইরিগেশন জল ব্যবহারকারী সংগঠনকে জলের ‘শ্রেষ্ঠ জল ব্যবহারকারী সংগঠন’বিভাগের যথাক্রমে প্রথম, দ্বিতীয় ও তৃতীয় পুরস্কার দেওয়া হয়েছে। কর্পোরেট সামাজিক দায়বদ্ধতার জন্য শ্রেষ্ঠ শিল্প সংস্থার পুরস্কার পেয়েছে কলকাতার আইটিসি লিমিটেড।
রাষ্ট্রপতি জাতীয় জল পুরস্কার প্রদানের পর এক ভাষণে বলেন, জল ব্যবস্থাপনায় উল্লেখযোগ্য কাজের জন্য এই পুরস্কার দেওয়া হলো। এর মধ্য দিয়ে আগামীদিনে জলের ব্যবহারের বিষয়ে প্রয়োজনীয় প্রচার চালানো হবে। আমাদের দৈনন্দিন জীবন এবং পৃথিবীর জন্য জল কতটা গুরুত্বপূর্ণ তা এই উদ্যোগের মাধ্যমে প্রতিফলিত হওয়ায় রাষ্ট্রপতি সংশ্লিষ্ট সকলকে ধন্যবাদ জানিয়েছেন। শ্রী কোবিন্দ জানান, জলশক্তি অভিযান : বৃষ্টির জল ধরুন কর্মসূচী ২০২২এর সূচনা করে তিনি অত্যন্ত আনন্দিত। তিনি বলেন, জল সংরক্ষণ কর্মসূচিতে প্রত্যেকে যাতে অংশগ্রহণ করেন তার জন্য জেলাশাসক এবং গ্রাম পঞ্চায়েত প্রধানদের গুরুত্বপূর্ণ ভূমিকা পালন করতে হবে। শ্রী কোবিন্দ সকলকে অনুরোধ জানান দেশজুড়ে ইতিহাসের বৃহত্তম টিকাকরণ কর্মসূচিকে যেভাবে সফল করে তোলা হচ্ছে সেই একই পদ্ধতিতে আমরা যেন ইতিহাসের সর্ববৃহৎ জল সংরক্ষণ অভিযানকে সফল করে তুলি।
২০১৮ সালে জলশক্তি মন্ত্রক জাতীয় জল পুরস্কারের সূচনা করে। দেশে জল সম্পদ ব্যবস্থাপনার সেরা পরিকল্পনাকে যে প্রতিষ্ঠান বাস্তবায়িত করে, তাদের অবদানের স্বীকৃতি এই পুরস্কারের মাধ্যমে দেওয়া হয়।
CG/CB/NS
(Visitor Counter : 12
স্বাস্থ্যওপরিবারকল্যাণমন্ত্রক
কোভিড ত্রাণ সহায়তার বিষয়ে সর্বশেষ তথ্য
নয়াদিল্লী, ২৪ মে, ২০২১
কোভিড-১৯ মোকাবিলায় ভারত সরকার গত ২৭ এপ্রিল থেকে বিভিন্ন আন্তর্জাতিক সহযোগিতা হিসেবে চিকিৎসা সরঞ্জাম, ওষুধ পেতে শুরু করেছে। এই সহায়তাগুলি দ্রুত রাজ্য ও কেন্দ্রশাসিত অঞ্চলগুলির কাছে পৌঁছেও দেওয়া হচ্ছে।
ভারত এ পর্যন্ত ১৭ হাজার ৭৫৫টি অক্সিজেন কনসেনট্রেটর, ১৫ হাজার ৯৬১টি অক্সিজেন সিলিন্ডার, ১৯টি অক্সিজেন জেনারেশন প্ল্যান্ট, ১২ হাজার ৯১৩টি ভেন্টিলেটর/বাইপ্যাপ, ৬.৯ লক্ষ রেমডেসিভির ভয়েল ভারতে এসে পৌঁছেছে। এই আন্তর্জাতিক সহায়তাগুলি সড়ক ও আকাশপথে দ্রুত সংশ্লিষ্ট রাজ্য এবং কেন্দ্রশাসিত অঞ্চলে পৌঁছে দেওয়া হয়েছে।
কেন্দ্রীয় স্বাস্থ্যমন্ত্রক প্রতিনিয়ত এই বিষয়ের ওপর নজর রাখছে। ভারতে এসে পৌঁছানো এই চিকিৎসা সরঞ্জামগুলি দ্রুততার সঙ্গে সংশ্লিষ্ট রাজ্য ও কেন্দ্রশাসিত অঞ্চলে সরবরাহ করা হচ্ছে। এমনকি কোভিড অনুদান, সাহায্য ত্রাণ হিসেবে বিদেশ থেকে পাওয়া চিকিৎসা সরঞ্জামগুলি যাতে রাজ্য ও কেন্দ্রশাসিত অঞ্চলে সঠিকভাবে পৌঁছে দেওয়া যায় তার জন্য কেন্দ্রীয় স্বাস্থ্য মন্ত্রক একটি সমন্বয়কারী গোষ্ঠী গঠন করেছে। গত ২৬ এপ্রিল থেকে এই গোষ্ঠীর কাজ শুরু হয়েছে। দোসরা মে স্বাস্থ্য মন্ত্রক এ বিষয়ে একটি স্ট্যান্টার্ড অপারেটিং প্রসিডিওর তৈরি করেছে।
CG/SS /NS
(Visitor Counter : 141
স্বাস্থ্যওপরিবারকল্যাণমন্ত্রক
কোভিড-১৯ এর বিরুদ্ধে লড়াইয়ে রাজ্যগুলিকে সাহায্য
নয়াদিল্লি, ২৩ জুলাই, ২০২১
কোভিড-১৯ মহামারী নিয়ন্ত্রণ ও প্রতিরোধে সমস্ত রাজ্য/কেন্দ্রশাসিত অঞ্চলকে আর্থিক সহায়তা দেওয়া হয়। কেন্দ্রীয় মন্ত্রিসভা গত ২২ এপ্রিল ভারত কোভিড-১৯ আপৎকালীন পরিস্থিতি মোকাবিলা ও স্বাস্থ্য প্রণালী প্রস্তুত সম্পর্কিত প্যাকেজের আওতায় ১৫ হাজার কোটি টাকা অনুমোদন করেছে।
জাতীয় স্বাস্থ্য মিশন ব্যবস্থার মাধ্যমে রাজ্য/কেন্দ্রশাসিত অঞ্চলগুলিকে ২০২০-২১ অর্থবর্ষে ৮ হাজার ২৫৭ কোটি ৮৮ লক্ষ টাকার তহবিল যোগানো হয়েছে। এই টাকার মধ্যে স্বাস্থ্য কর্মীদের বিমা খাতে প্রদেয় ১১০ কোটি ৬০ লক্ষ টাকা রয়েছে। ২০২০-২১ অর্থবর্ষে কোভিড-১৯ টিকাকরণ অভিযানের আওতায় স্বাস্থ্য কর্মী ও অগ্রভাগে থাকা কর্মীদের টিকাকরণের জন্য রাজ্যগুলিকে আর্থিক সহায়তা দেওয়া হয়েছে। রাজ্য-ভিত্তিক আর্থিক পরিসংখ্যান এই লিঙ্কে দেওয়া রয়েছে https://www.pib.gov.in/PressReleasePage.aspx?PRID=1738098 । উল্লেখ করা যেতে পারে, ২০২০-২১ অর্থবর্ষে কোভিড-১৯ সংক্রমণ প্রতিরোধ ও নিয়ন্ত্রণে জাতীয় স্বাস্থ্য মিশনের মাধ্যমে পশ্চিমবঙ্গকে দেওয়া অনুদানের পরিমাণ ২৯৫ কোটি ২৮ লক্ষ টাকা।
দেশে করোনার দ্বিতীয় ঢেউ-এর সময় মহামারী পরিস্থিতি মোকাবিলায় বিভিন্ন দেশ থেকে অনুদান হিসাবে পাওয়া ত্রাণ সামগ্রীর তথ্য ও পরিসংখ্যান লিপিবদ্ধ করে রাখা হয়েছে। দেশ-ভিত্তিক প্রদেয় ত্রাণ সামগ্রীর তালিকা বিস্তারিত জানতে এই লিঙ্কে ক্লিক করুন - https://main.mohfw.gov.in/node/5551.
লোকসভায় আজ এক প্রশ্নের লিখিত জবাবে এই তথ্য দেন স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
CG/BD/SB
(Visitor Counter : 121
প্রধানমন্ত্রীরদপ্তর
সংসদ কিভাবে 'গণতন্ত্রের ঐক্যতান' রচনা করে, লোকসভার অধ্যক্ষের লেখনিতে তা ফুটে উঠেছে : প্রধানমন্ত্রী
নতুন দিল্লি, ২ সেপ্টেম্বর , ২০২৩
প্রধানমন্ত্রী শ্রী নরেন্দ্র মোদী লোকসভার অধ্যক্ষ শ্রী ওম বিড়লার একটি নিবন্ধের প্রশংসা করেছেন। এই নিবন্ধে সংসদ এবং গণতন্ত্রের গুরুত্বের কথা তুলে ধরা হয়েছে।
এক্স পোস্টের এক বার্তায় প্রধানমন্ত্রীর দপ্তর থেকে বলা হয়েছে;
"লোকসভার অধ্যক্ষ শ্রী @ombirlakotaজীর একটি মননশীল নিবন্ধ। সাংবিধানিক মূল্যবোধ, জাতীয় স্বার্থ এবং সকলের কল্যাণ নিশ্চিত করার পাশাপাশি সব ধরনের মতামতকে সমান গুরুত্ব দিয়ে সংসদ কিভাবে 'গণতন্ত্রের ঐক্যতান ' রচনা করে এই নিবন্ধে তিনি সেবিষয়ে বিশদে জানিয়েছেন।
"
https://indianexpress.com/article/opinion/columns/lok-sabha-speaker-om-birla
(AC/CB/AS
উপ-রাষ্ট্রপতিরসচিবালয়
করোনার সময় জীবন থেকে সঠিক শিক্ষা গ্রহণের জন্য জনগণের কাছে আহ্বান উপরাষ্ট্রপতির
নয়াদিল্লী, ১২ জুলাই, ২০২০
গত কয়েকমাসে করোনা ভাইরাসের জেরে জনগণের জীবন সম্পর্কে অন্তর্নিহিত অর্থ বোঝা এবং এর থেকে শিক্ষা গ্রহণের জন্য আহ্বান জানিয়েছেন উপরাষ্ট্রপতি এম ভেঙ্কাইয়া নাইডু। পাশাপাশি এই অনিশ্চয়তা মোকাবিলায় নিজেদের প্রস্তুতির মূল্যায়ণ করারও আর্জি জানিয়েছেন তিনি।
কোভিড-১৯ মহামারীর কারণ এবং পরিণতির বিষয়গুলির সম্পর্কে সকলকে যুক্ত রাখার উদ্দেশ্যে শ্রী নাইডু আজ ‘করোনা সময়কালে জীবন বিষয়ে চিন্তাভাবনা’ শীর্ষক এক ফেসবুক পোস্ট করেছেন। এক কথোপকথনে তিনি ১০টি প্রশ্ন উত্থাপন করেছেন এখানে। এই প্রশ্নের উত্তরগুলি দিতে পারলে গত চারমাসের লকডাউন সময়কালে শিক্ষা গ্রহণের বিষয়ে মূল্যায়ণ করা যাবে এবং জীবনে কি পরিবর্তন হয়েছে তা বোঝার ক্ষেত্রে সহায়ক হবে বলে তিনি জানান। শ্রী নাইডু বলেন, এতে জনগণের প্রয়োজনীয় বোধগম্যতা গড়ে উঠবে এবং ভবিষ্যতে এই ধরণের প্রতিকূলতা রোধে তা নিজেদেরকে প্রস্তুত করতে সহায়তা করবে।
উপরাষ্ট্রপতি বলেন, মহামারীকে কেবলমাত্র একটি ‘বিপর্যয়’ হিসেবে দেখা উচিত নয়। এটিকে ‘সংস্কারক’ হিসেবেও দেখা উচিত। এতে আমাদের জীবনের দৃষ্টভঙ্গি পাল্টে যাবে। জীবনকে আমরা যেভাবে দেখি তাতে পরিবর্তন আসবে এবং প্রকৃতি ও সংস্কৃতির সঙ্গে তাল মিলিয়ে বেঁচে থাকার সুযোগ তৈরি হবে। তিনি বলেন, একটি উন্নত জীবনযাপনের জন্য জীবনের সমস্ত দিক এবং প্রাসঙ্গিক পরিপূর্ণতার বিষয় নিয়ে মূল্যায়ণ জরুরি। এখন আমাদের সামনে সেই সুযোগ রয়েছে। কারণ আমরা বর্তমানে করোনা ভাইরাসজনিত পরিস্থিতির মধ্যে দিয়েই যাচ্ছি।
করোনা সময়কালে জীবনের উদ্দেশ্য নিয়ে ভাববার সময় এসেছে। শ্রী নাইডু আধুনিক জীবনের কার্যকারিতা, প্রকৃতি এবং জীবনের সঠিক পরিবর্তনগুলিকে নিয়ে ভাববার পরামর্শ দিয়েছেন। তিনি বলেন, স্বাস্থ্যকর জীবনের প্রতি নজর দেওয়া উচিত।
ঘন ঘন বিপর্যের কারণগুলি উল্লেখ করে শ্রী নাউডু বলেন আমাদের এই পৃথিবীর প্রতি নজর দেওয়া প্রয়োজন। কারণ এই পৃথিবীর একমাত্র মালিক মানুষই। প্রাকৃতিক ভারসাম্য হারালে অনেককেই অসুবিধায় পরতে হবে।
মহামারীর সময়ে জীবনযাপনের অভিজ্ঞতাগুলিকে স্বমূল্যায়ণে পরামর্শ দিয়েছেন তিনি। এই রোগের প্রার্দুভাবের আগে জীবনধারণের বিষয়গুলি নিয়ে কতটা চিন্তিত ছিল জনগণ এবং মহামারীর কারণই বা কি তা নিয়ে এখন ভাববার সময় এসেছে। জীবনের অর্থ পুনরায় নির্ধারণ করা উচিত। বাবা-মা এবং অন্যান্য প্রবীণদের প্রতি যত্নশীল হওয়া প্রয়োজন। যদি পরবর্তী কোন বিপর্যয় আসে তা মোকাবিলার জন্য আগাম প্রস্তুতির প্রয়োজন।
এই মহামারীর জেরে সমাজের কিছু অংশের ব্যাপক ক্ষতি হয়েছে। নিজেদের জীবনযাপনের জন্য মহামারীর ঝুঁকি আরও বৃদ্ধি পাচ্ছে বলেও জানান তিনি। বর্তমান মহামারী চলাকালীন জীবনযাপনের অভিজ্ঞতা বুঝতে এবং ভবিষ্যতে নিজেদের জীবন সুরক্ষিত করার জন্য সকলের কাছে আহ্বান জানান উপরাষ্ট্রপতি।
(CG/SS/NS
সড়কপরিবহণওমহাসড়কমন্ত্রক
সড়ক উড়ালপুল নির্মাণ
নয়াদিল্লি, ৮ ডিসেম্বর ২০২২
২০২১-২২ অর্থবর্ষ এবং চলতি বছরে জম্মু ও কাশ্মীর কেন্দ্রশাসিত অঞ্চল এবং মহারাষ্ট্র - এই দুটি মিলিয়ে জাতীয় সড়ক খাতে সড়ক উড়ালপুল প্রকল্প সহ সড়ক / মহাসড়ক নির্মাণে ৮০টি প্রকল্পের জন্য ৪৬,৯৬০.৫২ কোটি টাকা অনুমোদিত হয়েছে।
জাতীয় সড়ক উন্নয়নের কাজে তহবিল বরাদ্দ করা হয় কোনও নির্দিষ্ট প্রকল্পের ভিত্তিতে নয়, বরং রাজ্য বা কেন্দ্রশাসিত অঞ্চল হিসেবে। জাতীয় সড়ক উন্নয়ন মন্ত্রক জম্মু ও কাশ্মীর কেন্দ্রশাসিত অঞ্চল এবং মহারাষ্ট্র - এই দুটি মিলিয়ে ২০২১-২২ এবং ২০২২-২৩ অর্থ বছরে ৪৫১১৭.০২ কোটি টাকা বরাদ্দ করেছে।
গত বছর এবং চলতি বছরে অনুমোদিত ৮০টি প্রকল্পের মধ্যে ২১,২৮৮.৯৮ কোটি টাকার ২৪টি প্রকল্পের কাজ চলছে। সেগুলির নির্মাণের কাজ শেষ হয়ে যাওয়ার সম্ভাবনা ২০২৫-এর আগস্টের মধ্যে। বাকি ৫৬টি প্রকল্প বিভিন্ন স্তরে আছে।
লোকসভায় লিখিত জবাবে এই তথ্য জানিয়েছেন কেন্দ্রীয় সড়ক পরিবহণ এবং জাতীয় সড়ক মন্ত্রী শ্রী নীতিন গড়করি।
PG/AP/DM/
(Visitor Counter : 53
নির্বাচনকমিশন
নির্বাচন ও গণতন্ত্র নিয়ে নির্বাচন কমিশনের পক্ষ থেকে জাতীয় স্তরের প্রথম প্রবন্ধ প্রতিযোগিতা
নয়াদিল্লি, ০১ অক্টোবর, ২০২১
নির্বাচন কমিশন আজ নির্বাচন ও গণতন্ত্র নিয়ে প্রথমবার জাতীয় স্তরে প্রবন্ধ প্রতিযোগিতার সূচনা করেছে। কমিশনের সঙ্গে যৌথভাবে ইন্ডিয়া ইন্টারন্যাশনাল ইন্সটিটিউট অফ ডেমোক্রেসি অ্যান্ড ইলেকশন ম্যানেজমেন্ট , জিন্দল গ্লোবাল ল স্কুল এবং হরিয়ানার সনেপতে ও পি জিন্দল গ্লোবাল ইউনিভার্সিটি এই প্রতিযোগিতার আয়োজন করেছে। প্রতিযোগিতায় যোগদান আগামীকাল থেকে শুরু হচ্ছে এবং আবেদনপত্র জমা দেওয়ার শেষ তারিখ ২১ নভেম্বর। প্রবন্ধ প্রতিযোগিতার দুটি বিষয় রয়েছে। একটি হ’ল নির্বাচনের সময় সোস্যাল মিডিয়া নিয়ন্ত্রণে আইনি কাঠামো এবং দ্বিতীয় হ’ল নির্বাচনী গণতন্ত্রের সুরক্ষা ও সংরক্ষণে ভারতীয় নির্বাচন কমিশনের ভূমিকা। এ ধরনের প্রতিযোগিতা আয়োজনের উদ্দেশ্য হ’ল আইনি পড়ুয়াদের নির্বাচনী আইনের বিভিন্ন দিক নিয়ে আরও গবেষণা ও পন্থা-পদ্ধতি উদ্ভাবনের বিষয়ে উৎসাহিত করা।
অনলাইনে এই প্রবন্ধ প্রতিযোগিতার আয়োজন করা হবে। হিন্দি ও ইংরাজিতে প্রবন্ধ পাঠানো যাবে। আইন বিশ্ববিদ্যালয়, প্রতিষ্ঠান, বার কাউন্সিলের স্বীকৃত কলেজের পড়ুয়ারা প্রতিযোগিতায় অংশগ্রহণ করতে পারবেন। জিন্দল গ্লোবাল ল স্কুলের অধ্যাপক মণ্ডলী প্রাপ্ত প্রবন্ধগুলি মূল্যায়ন করবে। এই মূল্যায়নের কাজে আইআইআইডিইএম প্রতিষ্ঠান সাহায্য করবে। বিভিন্ন শ্রেণীতে বিজয়ীদের পুরস্কৃত করা হবে। প্রথম স্থানাধিকারী ১ লক্ষ টাকা পুরস্কার পাবেন।
এই প্রবন্ধ প্রতিযোগিতার গুরুত্ব সম্পর্কে মুখ্য নির্বাচন কমিশনার শ্রী সুশীল চন্দ্র বলেছেন, নির্বাচন পরিচালনার ক্ষেত্রে আইন ও নীতি সম্পর্কে গবেষণাধর্মী কাজকর্ম গ্রহণে আইন শিক্ষা প্রতিষ্ঠানগুলি তরুণ মেধাবী পড়ুয়াদের উৎসাহিত করা। তিনি আরও বলেন, এ ধরনের প্রতিযোগিতা ছাত্রছাত্রীদের জ্ঞানের গভীরতা, বিশ্লেষণী দক্ষতা ও লেখনীকে সমৃদ্ধ করতে সাহায্য করবে। নির্বাচন কমিশনার শ্রী রাজীব কুমার তাঁর বার্তায় বলেছেন, আইন পড়ুয়াদের মধ্যে এই প্রবন্ধ প্রতিযোগিতা সংবেদনশীলতা ও পারদর্শিতার প্রসার ঘটাবে। অপর নির্বাচন কমিশনার শ্রী অনুপ চন্দ্র পান্ডে প্রবন্ধ প্রতিযোগিতার দুটি বিষয়ের কথা উল্লেখ করে বলেন, এর ফলে আইনি পড়ুয়ারা বিভিন্ন সাংবিধানিক এবং গণতান্ত্রিক প্রক্রিয়া সম্পর্কিত আইনের নানা বিষয়ে আরও সচেতন হতে পারবেন।
জাতীয় স্তরের এই প্রবন্ধ প্রতিযোগিতা সম্পর্কে বিস্তারিত বিবরণ জানা যাবে https://www.eciessay.org/ ওয়েবসাইট থেকে। আগামীকাল থেকে এই ওয়েবসাইটটি চালু হচ্ছে।
CG/BD/SB
(Visitor Counter : 144
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৪ নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১২ কোটি ১ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১১,২৭১ জন।
বর্তমানে কোভিড মুক্ত হওয়ার হার ৯৮.২৬ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১১ হাজার ৩৭৬ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ৩৭ হাজার ৮৫৯ জন।
মোট সংক্রমিতের ১ শতাংশের কম, মাত্র ০.৩৯ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ৩৫ হাজার ৯১৮ জন।
দৈনিক সংক্রমিতের হার গত ৪১ দিন ধরে ২ শতাংশের কম, আজ এই হার ০.৯ শতাংশ।
সাপ্তাহিক সংক্রমিতের হার ৫১ দিন ধরে ২ শতাংশের নিচে রয়েছে, বর্তমানে ১.০১ শতাংশ।
মোট নমুনা পরীক্ষা হয়েছে ৬২ কোটি ৩৭ লক্ষ।
CG/CB/SB
(Visitor Counter : 78
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা প্রভিশনাল মেগা পাওয়ার প্রকল্পগুলির জন্য মেগা পাওয়ার নীতি ২০০৯-এ সংশোধনের প্রস্তাব অনুমোদন করেছে
নয়াদিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি কর কর্তৃপক্ষগুলিকে চূড়ান্ত মেগা সার্টিফিকেট প্রস্তুত করার জন্য ১০টি প্রভিশনাল মেগা সার্টিফায়েড প্রকল্প চিহ্নিতকরণের সময়সীমা  বাড়ানোর প্রস্তাব অনুমোদন করেছে। চূড়ান্ত মেগা সার্টিফিকেট প্রস্তুত করার সময়সীমা বৃদ্ধির ফলে ডেভেলপাররা ভবিষ্যতে পিপিএ-গুলিতে দরপত্র জমা এবং নীতিগত শর্ত অনুযায়ী, কর ছাড়ের সুবিধা পাবে। এর ফলে, নগদের যোগান বৃদ্ধি পাবে এবং তা দেশের সার্বিক অগ্রগতির সহায়ক হবে। একইভাবে, আর্থিক দিক থেকে দুর্বল হয়ে পড়া বিদ্যুৎ সংস্থাগুলির পুনরুজ্জীবন নিশ্চিত হবে।
১০টি প্রভিশনাল মেগা পাওয়ার বা বিদ্যুৎ প্রকল্প, যেগুলি ইতিমধ্যেই চালু হয়েছে বা আংশিকভাবে চালু হয়েছে, সেগুলির জন্য কর কর্তৃপক্ষকে চূড়ান্ত মেগা সার্টিফিকেট প্রস্তুত করার সময়সীমা ১২০ মাস থেকে বাড়িয়ে ১৫৬ মাস করা হয়েছিল। বর্ধিত এই সময়সীমায় নবীন ও পুনর্নবীকরণযোগ্য মন্ত্রক এবং ভারতীয় সৌরবিদ্যুৎ নিগম লিমিটেডের সঙ্গে সহযোগিতায় পাওয়ার বা বিদ্যুৎ প্রোজেক্টগুলির জন্য দরপত্র আহ্বান করা হবে। বিদ্যুৎ মন্ত্রক বর্তমান বিদ্যুৎ বাজারের উপর ভিত্তি করে বর্ধিত এই সময়সীমার মধ্যে বিকল্প ব্যবস্থা প্রণয়ন করবে, যাতে গ্রাহকদের কাছে প্রকল্পের সুবিধা পৌঁছে দেওয়া যায়।
CG/BD/SB
(
প্রধানমন্ত্রীরদপ্তর
কুলদীপ নায়ারের মৃত্যুতে প্রধানমন্ত্রীর শোকবার্তা
নয়াদিল্লি, ২৩ আগস্ট, ২০১৮
প্রবীণ সাংবাদিক ও রাজ্যসভার প্রাক্তন সদস্য কুলদীপ নায়ারের মৃত্যুতে প্রধানমন্ত্রী শ্রী নরেন্দ্র মোদী শোক প্রকাশ করেছেন। “কুলদীপ নায়ার ছিলেন আমাদের যুগের একজন বড় মাপের বিদ্বান। স্পষ্ট ভাষায় ও নির্ভীকভাবে তিনি নিজের মতামত প্রকাশ করতেন। বহু শতক ধরে তিনি কাজ করেছেন। জরুরি অবস্থার বিরুদ্ধে তাঁর কঠোর অবস্থান, এক উন্নত ভারত গঠনের প্রতি তাঁর কাজ ও দায়বদ্ধতা, মানুষ সবসময় মনে রাখবেন। তাঁর প্রয়াণে আমি গভীরভাবে শোকাহত” – বলেন প্রধানমন্ত্রী।
CG/SC/SB…
(Visitor Counter : 72
প্রধানমন্ত্রীরদপ্তর
উত্তরাখণ্ডের মুখ্যমন্ত্রীর সঙ্গে প্রধানমন্ত্রীর কথা; উত্তরাখণ্ডের দুর্ভাগ্যজনক পরিস্থিতি পর্যালোচনা
নতুন দিল্লি, ৭ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী উত্তরাখণ্ডের পরিস্থিতি নিয়ে ঐ রাজ্যের মুখ্যমন্ত্রী শ্রী ত্রিভেন্দ্র সিং রাওয়াত-এর সঙ্গে কথা বলেছেন। প্রধানমন্ত্রী ট্যুইট করে জানিয়েছেন, "আসাম সফরকালীন উত্তরাখণ্ডের পরিস্থিতি নিয়ে পর্যালোচনা করা হয়েছে। উত্তরাখণ্ডের মুখ্যমন্ত্রী এবং অন্যান্য পদস্থ আধিকারিকদের সঙ্গেও কথা হয়েছে। ত্রাণ ও উদ্ধারের কাজ জোরদার করতে বলা হয়েছে। সরকার ক্ষতিগ্রস্তদের সম্ভাব্য সহায়তা করছে।"
অপর একটি টুইটের মাধ্যমে প্রধানমন্ত্রী জানিয়েছেন, "এই ঘটনা খুবই দুর্ভাগ্যজনক। গোটা দেশ উত্তরাখণ্ডের পাশে রয়েছে। সারা দেশের মানুষ উত্তরাখণ্ডের বিপদগ্রস্ত মানুষের সুরক্ষার জন্য প্রার্থনা করছেন। প্রতিনিয়ত যোগাযোগ রাখা হচ্ছে। বিপর্যয় মোকাবিলা বাহিনীর থেকে উদ্ধার কাজের বিষয় সর্বশেষ তথ্য নেওয়া হচ্ছে।"
প্রধানমন্ত্রীরদপ্তর
গুরু গোবিন্দ সিং জিকে তাঁর প্রকাশ পর্বে প্রধানমন্ত্রীর শ্রদ্ধা নিবেদন
নতুনদিল্লি, ২০শে জানুয়ারী, ২০২১
প্রধানমন্ত্রী শ্রী নরেন্দ্র মোদী গুরু গোবিন্দ সিং জিকে তাঁর প্রকাশ পর্বের পূন্য লগ্নে প্রণাম জানিয়েছেন।
এক গুচ্ছ ট্যুইট বার্তায় প্রধানমন্ত্রী বলেছেন, “গুরু গোবিন্দ সিং জিকে তাঁর প্রকাশ পর্বের পূন্য লগ্নে প্রণাম জানাই। ন্যায় ও সমন্বিত সমাজ গড়ে তোলার জন্য তিনি তাঁর জীবন উৎসর্গ করেছিলেন। নিজের নীতির প্রশ্নে তিনি ছিলেন আপসহীন। তাঁর সাহস ও আত্মত্যাগকে আমরা স্মরণ করি।
গুরু সাহেবের আমার প্রতি বিশেষ কৃপা রয়েছে। আমাদের সরকারের সময়েই শ্রী গুরু গোবিন্দ সিং জির ৩৫০তম প্রকাশ পর্ব উদযাপিত হচ্ছে। এই প্রসঙ্গে আমার পাটনায় বিশাল অনুষ্ঠান উদযাপনের কথা মনে পড়ছে, যেখানে আমার যাওয়ার সৌভাগ্য হয়েছিল এবং আমি তাঁকে শ্রদ্ধা জানিয়েছিলাম।“
জলশক্তি মন্ত্রক
কেন্দ্রীয় মন্ত্রিসভা দেশব্যাপি ১০ হাজার ২১১ কোটি টাকা মূল্যের বাঁধ উন্নয়ন ও সংস্কারমূলক প্রকল্পের অনুমোদন দিয়েছে
নয়াদিল্লী, ২৯ অক্টোবর, ২০২০
কেন্দ্রীয় মন্ত্রিসভা আজ বাঁধ সংস্কার ও উন্নয়ন প্রকল্প -র দ্বিতীয় ও তৃতীয় পর্যায়ের অনুমোদন দিয়েছে। এই প্রকল্পের আওতায় প্রাথমিকভাবে ১৯টি রাজ্য এবং ৩টি কেন্দ্রীয় সংস্থা অন্তর্ভুক্ত রয়েছে। ১০ বছরের জন্য এই প্রকল্পে বাজেট বরাদ্দ করা হয়েছে ১০ হাজার ২১১ কোটি টাকা। এই প্রকল্প দুটি পর্যায়ে বাস্তবায়িত হবে। ২ বছর ব্যবধানে ৬ বছরের সময়সীমায় প্রত্যেকটি প্রকল্প শেষ করার লক্ষ্য রাখা হয়েছে। দেশের বাঁধগুলির কার্যক্ষমতা বৃদ্ধি এবং সংস্কারের লক্ষ্যে এই উদ্যোগ নেওয়া হয়েছে। এরফলে দক্ষ ও প্রশিক্ষিত শ্রমিকদের কর্মসংস্থানের সাহায্যে বাঁধগুলির ক্ষমতা বৃদ্ধি পাবে।
৫ হাজার ৩৩৪টি বৃহৎ বাঁধ পরিচালন করে চীন ও আমেরিকার পরে ভারত বিশ্বের মধ্যে তৃতীয় স্থানে রয়েছে। এছাড়াও দেশে বর্তমানে প্রায় ৪১১টি বাঁধ নির্মাণাধীন রয়েছে। এছাড়াও কয়েক হাজার ছোট ছোট বাঁধও রয়েছে। এই বাঁধগুলির মাধ্যমে জল সঞ্চয় সুনিশ্চিত করা একটি গুরুত্বপূর্ণ বিষয়। প্রতি বছর প্রায় ৩০০ বিলিয়ন ঘনমিটার জল সঞ্চয় থাকে ভারতীয় বাঁধ এবং জলাধারগুলি। এটি দেশের অর্থনৈতিক ও কৃষিকাজ ক্ষেত্রে গুরুত্বপূর্ণ ভূমিকা পালন করে।
এছাড়াও জলবিদ্যুৎ সুরক্ষা উন্নয়নে পরিকাঠামোগত ব্যবস্থা, জলবিদ্যু- যান্ত্রিক ব্যবস্থাপনা, বাঁধ ভাঙার কারণ বিশ্লেষণ, জরুরি ভিত্তিক কর্মপরিকল্পনা ইত্যাদি ক্ষেত্রে ব্যবস্থা গ্রহণ করা হয়েছে। বর্তমানে চালু ডিআরআইপি-র ক্ষেত্রে গতি আনতে এবং ডিআরআইপি-র দ্বিতীয় পর্যায়ে নতুন প্রকল্পের জন্য বিশ্ব ব্যাঙ্ক এবং এশীয় পরিকাঠামোগত বিনিয়োগ ব্যাঙ্ক প্রতি ক্ষেত্রেই ২৫০ মিলিয়ন মার্কিন ডলার বিনিয়োগ করবে। ১৯টি রাজ্যে বৃহৎ বাঁধ সংস্কারে এই অর্থ খরচ করা হবে।
এই প্রকল্পের মাধ্যমে দেশের বাঁধগুলির ক্ষয়ক্ষতি হ্রাস এবং সুরক্ষা সুনিশ্চিত করা হবে। পাশাপাশি বাঁধ সংস্কার এবং রক্ষণাবেক্ষণের জন্য প্রয়োজনীয় ব্যবস্থাও গ্রহণ করা হবে। বাঁধের উন্নতি সম্ভব হলে সেচ, পানীয় জলের ক্ষেত্রে লাভ মিলবে। একইসঙ্গে বন্যা নিয়ন্ত্রণ ও জলবিদ্যু ক্ষেত্রের উন্নয়নে সাধারণ মানুষের দীর্ঘদিনের চাহিদা পূরণ করাও সম্ভব হবে। যুক্তরাষ্ট্রীয় কাঠামোয় রাজ্য সরকারগুলির সঙ্গে আলাপ-আলোচনার মাধ্যমে বাঁধগুলি সংস্কারের কাজ চালানো হবে। রাজ্যগুলি তাদের বাঁধগুলি সংস্কারের ক্ষেত্রে বাইরের বিভিন্ন সংস্থার কাছ থেকে ঋণ নিতে পারবে। প্রশিক্ষিত ও দক্ষ লোকের মাধ্যমে এই সংস্কারের কাজ চালানো হবে। যারফলে কর্মসংস্থানও সুনিশ্চিত হবে। ভারতে বাঁধের আকার এবং পরিস্থিতি বিচার করে সরকার বাঁধগুলির সংস্কারের ক্ষেত্রে সবরকম ব্যবস্থা গ্রহণ করবে। এরজন্য প্রয়োজনে দেশের আইআইটি, আইআইএসসি-র মতো সংস্থাগুলির থেকেও সাহায্য নিতে পারবে। এতে আত্মনির্ভর ভারত গঠনের পথ আরও প্রশস্ত হবে।
এই কর্মসূচি সম্পূর্ণ করার জন্য ২০১৯এ বাঁধ সুরক্ষা বিল নিয়ে আসা হয়েছে। এর মাধ্যমে বাঁধগুলির সুরক্ষার জন্য প্রয়োজনীয় নিয়ম তৈরি করা হয়েছে। আশা করা যাচ্ছে এই কর্মসূচির আওতায় প্রায় ১০ লক্ষ অদক্ষ শ্রমিক এবং আড়াই লক্ষ দক্ষ শ্রমিকের কর্মসংস্থানের সুযোগ তৈরি হবে। একইসঙ্গে দেশে জলের সুরক্ষা সুনিশ্চিত হবে এবং সুস্থায়ী উন্নয়নেও সাহায্য মিলবে।
CG/SS/NS
(Visitor Counter : 126
অর্থমন্ত্রক
জিএসটি ক্ষতিপূরণ বাবদ ঘাটতি মেটাতে চতুর্দশ কিস্তিতে সমস্ত রাজ্যকে ৬ হাজার কোটি টাকা দেওয়া হয়েছে
নয়াদিল্লি, ৩ ফেব্রুয়ারি, ২০২১
অর্থ মন্ত্রকের ব্যয় বরাদ্দ সংক্রান্ত দপ্তর চতুর্দশ সাপ্তাহিক কিস্তিতে জিএসটি ক্ষতিপূরণ বাবদ ঘাটতি মেটাতে রাজ্য ও কেন্দ্রশাসিত অঞ্চলগুলিকে ৬ হাজার কোটি টাকা দিয়েছে। এই টাকার মধ্যে ৫,৫১৬ কোটি টাকা দেওয়া হয়েছে ২৩টি রাজ্য এবং বাকি ৪৮৩ কোটি ৪০ লক্ষ টাকা দেওয়া হয়েছে বিধানসভা রয়েছে এমন তিনটি কেন্দ্রশাসিত অঞ্চলকে। বাকি পাঁচটি রাজ্য – অরুণাচল, মণিপুর, মিজোরাম, নাগাল্যান্ড ও সিকিমে জিএসটি রূপায়ণ বাবদ রাজস্ব খাতে কোনও ঘাটতি নেই।
এখনও পর্যন্ত রাজ্য ও কেন্দ্রশাসিত অঞ্চলগুলিকে জিএসটি ক্ষতিপূরণ বাবদ মোট ঘাটতির ৭৬ শতাংশই মেটানো হয়েছে। এর মধ্যে ৭৬,৬১৬ কোটি ১৬ লক্ষ টাকা মেটানো হয়েছে রাজ্যগুলিকে এবং তিনটি কেন্দ্রশাসিত অঞ্চলকে মেটানো হয়েছে ৭,৩৮৩ কোটি ৮৪ লক্ষ টাকা।
কেন্দ্রীয় সরকার জিএসটি রূপায়ণ বাবদ রাজস্ব খাতে ১ লক্ষ ১০ হাজার কোটি টাকার ঘাটতি মেটাতে গত বছরের অক্টোবর মাসে ঋণ সংগ্রহের জন্য একটি বিশেষ ব্যবস্থা গ্রহণ করে। রাজ্য ও কেন্দ্রশাসিত অঞ্চলগুলির পক্ষ থেকে কেন্দ্রীয় সরকার বিশেষ এই ব্যবস্থার মাধ্যমে ঋণ সংগ্রহ করছে। গত ২৩ অক্টোবর থেকে এখনও পর্যন্ত ১৪ বার ঋণ সংগ্রহ করা হয়েছে।
চতুর্দশ কিস্তিবাবদ রাজ্য ও কেন্দ্রশাসিত অঞ্চলগুলিকে যে অর্থ প্রদান করা হয়েছে তা উপরোক্ত ঋণ সংগ্রহ ব্যবস্থার অঙ্গ হিসেবে দেওয়া হয়েছে। এই সপ্তাহে কেন্দ্রীয় সরকার ৪.৬১৪৪ শতাংশ সুদের হারে ঋণ সংগ্রহ করেছে। এখনও পর্যন্ত বিশেষ এই ঋণ সংগ্রহ ব্যবস্থার মাধ্যমে ৪.৭৩৯৫ শতাংশ সুদের হারে কেন্দ্রীয় সরকার মোট ৮৪ হাজার কোটি টাকা ঋণ নিয়েছে।
জিএসটি রূপায়ণ বাবদ রাজস্ব খাতে ঘাটতি মেটাতে বিশেষ ঋণ সংগ্রহ ব্যবস্থার মাধ্যমে প্রদেয় তহবিল সহায়তা ছাড়াও রাজ্যগুলিকে রাজ্যস্তরীয় অভ্যন্তরীণ উৎপাদনের ০.৫০ শতাংশের সমতুল হিসেবে অতিরিক্ত ঋণ সংগ্রহের অনুমতি দেওয়া হয়েছে। সমস্ত রাজ্য জিএসটি ক্ষতিপূরণ বাবদ ঘাটতি মেটাতে ঋণ সংগ্রহ ব্যবস্থার প্রথম পদ্ধতিটিকেই গ্রহণ করেছে। অতিরিক্ত আর্থিক সম্পদ সংস্থানের জন্য ২৮টি রাজ্যকে তাদের রাজ্যস্তরীয় অভ্যন্তরীণ উৎপাদনের ০.৫০ শতাংশ হারে ১ লক্ষ ৬ হাজার ৮৩০ কোটি টাকা ঋণ সংগ্রহে অনুমতি দেওয়া হয়েছে। সেই অনুসারে ২০২১-এর ১ ফেব্রুয়ারি পর্যন্ত পশ্চিমবঙ্গ রাজ্যস্তরীয় গড় অভ্যন্তরীণ উৎপাদনের ০.৫০ শতাংশের সমতুল হিসেবে ৬,৭৮৭ কোটি টাকা অতিরিক্ত ঋণ নিয়েছে। এছাড়া পশ্চিমবঙ্গকে বিশেষ ঋণ সহায়তা ব্যবস্থার মাধ্যমে কেন্দ্রীয় সরকার ২,৪২৩ কোটি ২৯ লক্ষ টাকা আর্থিক সহায়তা দিয়েছে।